# Georg von Peuerbach

Georg von Peuerbach (Peuerbach, 30 de maig de 1423 - Viena, 8 d'abril de 1461) (també Purbach, Peurbach o Purbachius) va ser un astrònom, matemàtic i constructor d'instruments científics d'ètnia germànica, inventor entre ells de la vara de Jacob. Com a astrònom cal destacar que és un dels primers precursors en Europa de l'heliocentrisme. A la cartografia lunar un dels cràters té el seu nom.

## Obres

Poc es coneix de la seva vida. Se sap que va estudiar a Viena i que, després, va viatjar per tot Europa entre 1448 i 1451. Va retornar a Viena el 1453 on va romandre quasi sempre, ja que va acceptar un càrrec a la cort del rei de Bohèmia i Hongria Ladislau V. Després de la fundació de l'observatori astronòmic d'Oradea el 1459, Peuerback hi va treballar durant uns anys i va utilitzar el meridià d'aquesta població com base de les seves Tabula Varadiensis, unes taules astronòmiques que van ser amplament utilitzades per navegants de totes les nacionalitats. L'observatori havia estat iniciativa del bisbe de la ciutat János Vitéz a instàncies del rei Maties Corví I Peuerback va gaudir del seu patrocini.
Entre les obres de Peurbach destaca la Theoricae novae planetarum (editada de forma póstuma el 1472) com un dels tractats sobre el sistema ptolemaic més usats durant els segles següents. En aquesta obra es fa una introducció sistemàtica de l'Almagest de Ptolemeu, obra que fins llavors només havia estat coneguda a través de traduccions de l'àrab.
Això el portaria a plantejar un ambiciós projecte de traduir la gran obra de Ptolemeu des del seu original en grec, a partir d'uns manuscrits portats des de Constantinoble pel cardenal Bessarió, traducció que no va poder acabar a causa de la seva ràpida mort. Va ser el seu deixeble Regiomontanus qui es va encarregar de finalitzar la traducció.

## Referències

* ↑ Asimov, 1973, p. 61.
* ↑ Huylebrouk, 2023, p. 83.
* ↑ Huylebrouk, 2023, p. 82.
* ↑ Malpangotto, 2012, p. 339.
* ↑ Marini, 2023, p. 49.
* ↑ Horst, 2019, p. 9.

## Bibliografia

* Asimov, Isaac. «Peuerback, John von». A: Enciclopedia biográfica de ciencia y tecnología (en castellà). Revista de Occidente, 1973, p. 61. ISBN 9788429270044.
* Dobrzycki, Jerzy; Kremer, Richard L. «Peurbach and Marāgha Astronomy? The Ephemerides of Johannes Angelus and Their Implications» (en anglès). Journal for History of Astronomy, Vol. 27, Num. 3, 1996, pàg. 187237. DOI: 10.1177/002182869602700301. ISSN: 0021-8286.
* Horst, T.H. «The Reception of Cosmography in Vienna: Georg von Peuerbach, Johannes Regiomontanus, and Sebastian Binderlius» (en anglès). Max-Planck-Institut für Wissenschaftsgeschichte, Preprint 494, 2019. ISSN: 0948-9444.
* Huylebrouk, Dirk. «Georg von Peuerback». A: Dark and Bright Mathematics: Hidden Harmony in Art, History and Culture (en anglès). Springer, 2023, p. 82-85. ISBN 978-3-031-36254-5.
* Malpangotto, Michela «The Early Manuscripts of Georg von Peuerbach’s Theoricae Novae Planetarum: Presentation, Description and Elaboration of a Book» (en anglès). Revue d'Histoire des Sciences, Vol. 65, Num. 2, 2012, pàg. 335-380. DOI: 10.3917/rhs.652.0339. ISSN: 0151-4105.
* Marini, Daniele L.R.. Imago Cosmi (en anglès). Springer, 2023. ISBN 978-3-031-30943-4.
* Seitter, Walter «The Mathematical-Poetic Renaissance in Austria (Johannes von Gmunden, Georg von Peuerbach, Regiomontanus, Conrad Celtis)» (en anglès). Czech & Slovak Journal of Humanities, Num. 1, 2016, pàg. 37-. ISSN: 1805-3742.

## Enllaços externs

* O'Connor, John J.; Robertson, Edmund F. «Georg von Peuerbach» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Hellman, C. Doris; Swerdlow, Noel L. «Peurbach (Or Peuerbach), Georg» (en anglès). Complete Dictionary of Scientific Biography, 2008. [Consulta: 7 juny 2024].